open-index/open-wikipedia-markdown huggingface dataset:
Vetle Utsi Onstad

**Vetle Utsi Onstad** (født 15. juli 1987) er en norsk friidrettsutøver fra Fagernes som representerer Tjalve.

Han vant 8 NM-gull i lengde og tresteg i perioden 2009–2014.

## Medaljer i norske mesterskap

## Referanser




## Eksterne lenker
*
Johan Lindgren

**Johan Lindgren** er navnet til flere personer:

* Johan Lindgren (langrennsløper)
* Johan Lindgren (syklist)
* Johan Lindgren (friidrettsutøver)
Panterfluesopp

**Panterfluesopp** (*Amanita pantherina*) er en stilksporesopp av slekten *[[Amanita]]*. Panterfluesopp er en svært giftig sopp, og kort tid etter inntak inntrar alvorlige psykiske og ruslignende symptomer. Giften gir hallusinasjoner, kramper, syns- og balanseforstyrrelser. Giften og rusen ligner på den hos rød fluesopp, men kan ende med døden.

## Kjennetegn
Panterfluesoppen kan ligne på de spiselige artene grå fluesopp og rødnende fluesopp. Forveksler man disse kan det ende katastrofalt. Det er derfor svært viktig å se etter kjennetegnende som skiller disse soppene. De viktigste forskjellene er panterfluesoppens ring som er glatt på utsiden. Soppen har også ofte, men ikke alltid stripede hattekant. Kjøttet er hvitt, svak lukt, og endrer ikke farge ved overkjæring slik som den rødnende fluesoppen. 

* Kjøtt: hvitt, mykt, reddikaktig duft
* Hatt: 5-12 cm, med hvite hylserester, halvkuleformet hvelvet til utbredt
* Stilk: 6-10 cm høy, 1-2 cm bred, hvit og hul
* Skiver: hvit, myke, tette
* Ring: hvit, uten rifler
* Slire: valkaktig

## Galleri

Amanita pantherina 2013 G1.jpg
Amanita pantherina 100.jpg
Amanita pantherina100.jpg
Amanita pantherina MdE 1.jpg
Amanita.pantherina2.-.lindsey.jpg
Amanita pantherina.jpg


## Referanser


## Eksterne lenker
* 
*
Rødnende fluesopp

**Rødnende fluesopp** (*Amanita rubescens*) er en stilksporesopp av slekten *[[Amanita]]*. Rødnende fluesopp er spiselig, men giftig som rå, og krever varmebehandling i minst 15 minutter ved middels til høy temperatur. På grunn av forvekslingsfare med den giftige panterfluesoppen bør den kun plukkes av erfarne soppkjennere.

## Kjennetegn
Rødnende fluesopp kan ligne på panterfluesoppen. Forveksles disse kan det ende med forgiftning med virkning på nervesystemet på grunn av panterfluesoppens Isoxazolderivater (ibotensyre og muskimol). Det er derfor viktig å kjenne igjen forskjellene på soppene. Hovedforskjellen på soppene er det rødnende kjøttet på den rødnende fluesoppen ved overskjæring og på skadede steder. Rødningen kan gå sakte, men er tydelig. Rødnende fluesopp har også, i motsetning til panterfluesopp, tydelige striper på utsiden av ringen. Kjøttet er svakt rosa til mørkt brunrød.
* Kjøtt: svakt rosa til mørkt brunrød, rødner sakte ved trykk og overskjæring
* Hatt: 6–15&nbsp;cm bred, med grå til rosafargede hylserester, halvkuleformet hvelvet, siden utbredt
* Stilk: 6–15&nbsp;cm høy, 1–3&nbsp;cm bred, hvitlig til gråligrosa, kraftig
* Skiver: hvitlige, hudfarget ved trykk og skraping, tette
* Ring: hvit til gulaktig, finriflet

## Referanser


## Eksterne lenker
* 
*
Julenøtter og påskenøtter

***Julenøtter*** og ***Påskenøtter*** er to forskjellige programmer som går på NRK. De er egentlig samme program, men går i hver sin høytid; jul og påske. Opprinnelsen til programrekken er et konsept som Roald Øyen var programleder for, og som startet opp i 1984. Fra 1984 var han programleder for det årlige konkurranseprogrammet *Påskenøtter* og fra 1992 også for *Julenøtter*. I 2011 overtok Øystein Bache og Rune Gokstad programlederrollen.

Konseptet går ut på at programlederne presenterer syv spørsmål ledsaget av små filmklipp. Hvert riktige svar skal settes inn vannrett i et kryssord. Forbokstavene i svarene leses loddrett, og gir et ord som er svaret på den sendingens quiz.

Når man har funnet ut av kryssordet sender man per 2020 inn løsningsordet via SMS, og er med i en premietrekning. Senere på kvelden viser NRK et nytt program der  kveldens løsning presenteres, og en til sist opplyses hvem som vant kveldens konkurranse.

## Referanser


## Eksterne lenker
*
Wilhelm Carlsen

**Wilhelm Carlsen** (født 15. desember 1910) var en norsk friidrettsutøver som representerte TIF Viking.

Han vant 3 NM-gull i stav og tikamp i perioden 1931–1937.

## Medaljer i norske mesterskap

## Referanser
Eugénie av Hellas og Danmark

**Prinsesse Eugénie** (født 10. februar 1910, død 13. februar 1989) var en gresk prinsesse. 

Hun var datter av prins Georg av Hellas og Danmark (1869–1957) og Marie Bonaparte (1882–1962). Faren var nest eldste sønn av kong Georg I av Hellas og dronning Olga. 

I mai 1938 giftet hun seg i Paris med fyrst Dominic Rainer Radziwill (1911–1976), sønn av fyrst Hieronymus Radziwill (1885–1945) og erkehertuginne Renata Maria av Østerrike (1888–1935). Paret ble skilt i 1946 og ekteskapet kirkelig annullert i 1952. I november 1949 giftet prinsessen seg med Raimondo, fyrst della Torre e Tasso, 2. hertug av Castel Duino (1907–1986); de ble skilt i 1965.

Eugénie oversatte tekster fra fransk til engelsk, og skrev en bok om Russlands sidste tsarevitsj, Aleksej Nikolajevitsj;  *Le Tsarévitch, enfant martyr*. Den utkom først  i 1990, to år etter prinsessens død. 

## Referanser
Kommunestyrevalget 1913

**Kommunestyrevalget 1913** var et valg i Norge som ble gjennomført i 1913. Ved valget ble det valgt representanter og varamenn til 612 norske landkommuner med 916 valgsogn, 33 større byer og 29 mindre byer. I landdistriktene ble det valgt  representanter og  varamenn, mens det i byene ble valgt  representanter og  varamenn. Valgdagen var i oktober for landdistriktene og desember for byene.

 personer var innført i manntallet ved valget. Det var et krav om to års opphold i vedkommende kommune for å ha stemmerett, i tillegg til statsborgerskapet. Stemmerettsalderen var 25 år. De som mottok fattigunderstøttelse hadde ikke stemmerett. Av de manntallsførte hadde  personer suspensjonsanmerkning.  personer hadde stemmerett.

Litt over halvparten av kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 358 av herredene, og omfattet om lag 30 % av de stemmeberettigede. Ni av byene avholdt flertallsvalg: Son, Hølen, Svelvik, Åsgårdstrand, Stathelle, Lillesand, Sogndal, Skudeneshavn og Florø.

## Valglistenes antall

* To lister i 115 valgsogn og 2 byer
* Tre lister i 210 valgsogn og 10 byer
* Fire lister i 70 valgsogn og 21 byer
* Fem lister i 18 valgsogn og 14 byer
* Seks lister i 5 valgsogn og 5 byer
* Syv eller åtte lister i 8 valgsogn og 1 by (Bergen)

 personer avga stemme, noe som ga en valgdeltagelse på 51,0%.

## Resultat av forholdstallsvalgene

*Antallet listestemmer. Hver velger har samme antall listestemmer som kommunestyrets antall representanter. Velgerne i de største kommunene vil dermed vekte tyngst.

## Referanser


## Litteratur
* Norges Offisielle Statistikk.VI.12: *[https://www.ssb.no/a/histstat/nos/nos_vi_012.pdf  Kommunevalgene 1913]*, utgitt av Det Statistiske Centralbyraa, Kristiania, i kommisjon hos H.Aschehoug & Co., 1914
International Headache Society

**International Headache Society** (IHS) er en internasjonal medlemsorganisasjon for personer og organisasjoner som har et profesjonelt engasjement med å hjelpe folk som påvirkes av hodepine. Som en veldedig organisasjon, har IHS som formål å fremme forskning, utdannelse og ledelse rundt temaet hodepine, samt å promotere folks bevissthet om hodepine verden rundt.

IHS er en internasjonal profesjonell organisasjon, som samarbeider med andre til fordel for mennesker som påvirkes av hodepinelidelser.

Hovedkvarteret ligger i London, Storbritannia.

Organisasjonen har et styre som består av 12 medlemmer, hvorav fire internt fra organisasjonen. IHS organiserer også 21 ulike komitéer og interessegrupper, som hver i sær har som formål å gi råd til det sittende styret i saker som angår eget fagfelt.

IHS utgir også den vitenskapelige journalen *[[Cephalagia]]* og det offisielle klassifiseringsverktøyet for hodepinelidelser; International Classification of Headache Disorders (ICHD), som utgis av **Headache Classification Committee of the International Headache Society**. Gjeldende versjon er ICHD-3, som ble publisert i januarutgaven (2018) av Cephalagia.

## Se også
* International Classification of Headache Disorders
* Nasjonal kompetansetjeneste for hodepine
* Norsk senter for hodepineforskning
* Hodepine Norge
* Hodepinedagbok

## Referanser




## Eksterne lenker
*
Kommunestyrevalget 1907

**Kommunestyrevalget 1907** var et valg i Norge som ble gjennomført i 1907. Valgdagen var i oktober for landdistriktene og desember for byene. Ved valget ble det valgt representanter og varamenn til 583 norske landkommuner med 908 valgsogn, 31 større byer og 30 mindre byer. I landdistriktene ble det valgt  representanter og  varamenn, mens det i byene ble valgt  representanter og  varamenn.

 personer var innført i manntallet ved valget, herav 37,7 % kvinner. Det var et krav om to års opphold i vedkommende kommune for å ha stemmerett, i tillegg til statsborgerskapet. De som mottok fattigunderstøttelse hadde ikke stemmerett. Innføring av kvinnelig stemmerett i Norge hadde kommet dithen at kvinner som betalte skatt hadde stemmerett. Stemmerettsalderen var 25 år. Av de manntallsførte hadde  personer suspensjonsanmerkning.  personer hadde stemmerett.

Valgloven ga anledning til å velge mellom forholdstallsvalg og flertallsvalg. 393 av herredene hadde vedtatt å avholde flertallsvalg. I de øvrige ble det holdt flertallsvalg hvis det bare var ett eller ingen godkjente forslag til valgliste. Ti av byene avholdt flertallsvalg. Den største av disse var Bodø.

 personer avga stemme, noe som ga en valgdeltagelse på 46,5 %.

## Referanser
Grimstad Svømmeklubb

**Grimstad svømmeklubb** ble stiftet 30. juli 1934 i Grimstad. Klubbens første formann var M.A. Jensen, som også var en av initiativtakerne til klubben. Klubbens formål var ifølge egne lover å fremme interesse for svømming, bading og livredning. Klubbens farger er blå og gull.

## Historikk
Ved starten i 1934 bestod av dame og herreparti, samt gutte- og pikeparti for de under 16 år. Ved starten i 1934 var det 20 herrer og fire damer som var medlemmer, samt 19 gutter og 16 jenter.

## Arkiv
Det historiske arkivet etter Grimstad svømmeklubb befinner seg på KUBEN i Arendal. Arkivet inneholder styreprotokoller, postjournal, korrespondanse, stevneprotokoller, avisutklipp og diverse.

## Referanser


## Eksterne lenker
* 
* ''Grimstad svømmeklubbs'' offisielle nettsted
International Classification of Headache Disorders

**International Classification of Headache Disorders** (ICHD) er et detaljert hierarkisk system for klassifikasjon av alle former for hodepiner (*kefalalgier*) som har blitt definert og publisert av International Headache Society (IHS). Standarden har siden 1992 blitt betraktet som den offisielle standarden for hodepine av Verdens helseorganisasjon (WHO), som implementerte den i International Statistical Classification of Diseases and Related Health Problems fra versjon ICD-10. Hver klasse av hodepine inneholder et eksplisitt diagnostisk kriterium – noe som betyr at kriteriet inkluderer kvantitet heller enn vage terminologier som *flere* eller *vanligvis* – som er fundamentert i klinisk forskning og laboratorie&shy;observasjoner.

Den første ICHD-standarden ble publisert i 1988, under navnet **ICHD-1**. Neste versjon var **ICHD-2**, som ble publisert i 2004. Gjeldende versjon er **ICHD-3**, som ble publisert i den vitenskapelige journalen *[[Cephalalgia]]* den 25. januar 2018, etter at **ICHD-3 beta** hadde vært i bruk siden 2013. ICHD-3 skal benyttes fra og med 2019. Den implementeres også i sin helhet i ICD-11.

## Se også
* International Headache Society
* Nasjonal kompetansetjeneste for hodepine
* Norsk senter for hodepineforskning
* Hodepine Norge
* Hodepinedagbok

## Referanser




## Eksterne lenker
* IHS Classification ICHD-3
Per Petersson

**Per Øyvind Runo Petersson** (født 4. februar 1931 i Oslo, død 12. desember 2000) var en norsk fotograf. Han er kjent for sin dokumentasjon av norsk billed- og skulpturkunst. 

Han vokste opp på St. Hanshaugen i Oslo og startet tidlig sin interesse for fotografering. Han kjøpte sitt første kamera da han var 15 år og begynte straks med å fotografere sine omgivelser. Han klarte å skaffe seg en lærlingjobb i fotostudio O. Væring, drevet av Ragnvald Væring (1. juli 1884&ndash;7. mars 1960) og etter å ha utført lærlingjobben og vært fast ansatt siden 1947 kjøpte fotograf Per Petersson firmaet O. Væring fra Ragnvald Værings bo i 1960. Per Petersson fortsatte arbeidet med å avfotografere norske kunstneres produksjon fra hans studio i Karl Johansgate 2, og er ansvarlig for det meste av arkivets fotomateriale i farger. Per Petersson fotograferte systematisk alle viktige kunstutstillinger i hans samtid. Han reiste ofte på eget initiativ for å bygge opp arkivet og gjorde en stor kulturell innsats gjennom årene, og ofte uten betaling. Per Petersson betraktet dokumentering av norsk kunst som en livsoppgave og ble gjennom sitt arbeid nær venn med flere kunstnere og var oppriktig dedikert av sitt fotografiske arbeid gjennom hele sitt yrkesliv.

## Referanser




## Eksterne lenker
*
Gunhild Emanuelsen

**Gunhild Emanuelsen** (født 31. desember 1914 i Kristiania, død 19. oktober 2006) var en norsk freds- og kvinnesaksaktivist.

Emanuelsen arbeidet på Standard Telefon og Kabelfabrik. Etter Melkestreiken under andre verdenskrig deltok hun i motstandsarbeidet på fabrikken, og distribuerte illegale aviser.

Etter krigens slutt gikk hun inn i Norges Kommunistiske Parti, men hun ble ekskludert i forbindelse med Furubotn-oppgjøret. Hun viet seg deretter til fagforeningsarbeid, med spesielt fokus på kampen for likelønn. Hun var også aktiv i Norsk Kvinneforbund, og representerte Norge i internasjonale kvinnekonferanser. I 1982 var hun del av delegasjonen som reiste til Moskva for sammen med Sovjetunionens Kvinnekomité og Sovjetunionens Fredskomité å arrangere en nordisk-sovjetisk fredsmarsj.

Etter mange år som uavhengig sosialist gikk hun etterhvert med i Sosialistisk Venstreparti. Hun satt i Oslo bystyre for SV, og var også tredje vara til Stortinget i periodene 1977–1981 og 1981–1985. På 1990-tallet var hun i flere perioder leder i Nei til atomvåpens hovedstyre.

## Referanser




## Eksterne lenker
*
Paulines Eventyr

***Paulines Eventyr*** (originaltittel: *The Perils of Pauline*) er en amerikansk stumfilm-føljetong i 20 deler fra 1914, med Pearl White i hovedrollen.

## Handling
Pauline, en ung kvinne, må beskytte seg mot en forrædersk verge som hadde fått i oppgave å ta hånd om arven hennes frem til hun blir gammel nok til å ta hånd om disse pengene selv.

Men vergen planlegger gjentatte ganger å myrde Pauline, for å få tak i pengene for seg selv.

## Skuespillere
* Pearl White som Pauline Marvin
* Crane Wilbur som Harry Marvin
* Paul Panzer som Raymond Owen
* Edward José som Sanford Marvin - faren til Pauline
* Francis Carlyle som Hicks - Owens håndlanger
* Clifford Bruce som en sigøyner-leder
* Donald MacKenzie som Blinky Bill - en sjørøver
* Jack Standing som Ensign Summers
* Eleanor Woodruff som Lucille Sampson

## Referanser


## Eksterne lenker
*
Ternate (Cavite)

**Ternate** (*Bayan ng Ternate*, *Municipio de Bahra*, *Municipality of Ternate*) er en kommune på Filippinene. Kommunen ligger på øya Luzon, og tilhører provinsen Cavite. Folkmengden er på  innbyggere (2015).

Småbyen het aller først **Gilolo** lokalt, ble kalt **Barra de Maragondon** på spansk (eller *Bahra de Maragondon*), før den fikk navnet **Bahra** og så *Ternate*.

## Barangayer
Ternate er inndelt i 10 barangayer per 30. september 2019: Poblacion I (Barangay I), Poblacion II (Barangay II), Bucana, Poblacion III (Barangay III), San Jose, San Juan I, Sapang I, Poblacion I A, San Juan II, Sapang II.

## Historie
For å forstå byens historie må man egentlig begynne ganske langt borte fra den, til Molukkene øst i Indonesia. Derfra har man merdicaene (også skrevet *mardica* eller *mardika*), som var katolske innfødte fra øyene Ternate og Tidore i Molukkene; konvertitter under det portugisiske herrevelde der, og der det virket misjonærer fra jesuittordenen. 

Disse øyene ble senere erobret for en periode av spanjolene. I 1663 måtte den spanske garnisonen på Ternate trekkes ut; den skulle settes inn i forsvaret av Manila som man fryktet kunne bli angrepet og inntatt av den kinesiske piraten Koxinga. Faren for dette ble ansett som overhengende. (Spanjolene oppgav dermed Molukkene, og deres rivaler nederlanderne rykket inn der.) 

En god del merdikaer meldte seg som frivillige. De ble med til de filippinske øyer, og den spanske generalguvernøren der plasserte dem i *Bagumbayan* (nå tilsvarende Ermita, sentralt i Manila), som forsterkninger. 

Koxingas angrep på Manila ble det forsåvidt ikke noe av, for han ble malariasyk og døde, 39 år gammel. 

Mange, kanskje mesteparten, av disse merdikaer ble etterhvert bosatt på en sandtange nær utløpet av en elv (det er dette som ble til Ternate), og i Tanza i Cavite (begge steder nå en provins rett sørvest for Manila. Det navn de selv gav sin lille førstnevnte bebyggelse var **Gilolo**, etter et treslag der som de kjente igjen fra hjemtraktene på Molukkene. 

Merdicaene ble med tiden integrert i den lokale kystbefolkning i nevnte områder av Cavite, sør for Manilabukten. Men deres viktigste landsby, etterhvert ganske folkerik, fikk navnet Ternate etter øya Ternate opå Molukkene. Deres etterkommere bruker fortsatt det spanske kreolspråk (med innflytelse fra blant annet portugisisk og fra papuanske språk), et språk som kalles *ternateño [[chabacano]]*, eller *bahra* som de selv kaller det.

## Referanser




## Eksterne lenker
*
Ternate (andre betydninger)

**Ternate** kan sikte til:

*Ternate (Indonesia) - øy i Indonesia
*Ternate (Varese) - kommune i Italia
*Ternate (Cavite) - kommune på Filippinene
Ragnvald Væring

**Ragnvald Fredrik Væring** (født 1. juli 1884 i Sandsvær, død 4. mars 1960 i Oslo) var en norsk fotograf. Han var sønn av Alf Væring (1863–1912) og Jørgine Fredriksen, og sønnesønn av Olaf Martin Peder Væring.

Ragnvald het Fredriksen til like etter farfarens død i 1906, da foreldrene ikke var gift. Selv ble han gift 3 ganger, 1) med Borghild Føllingstad, 2) med Elly Fjeld, 3) i 1926 med fotograf Sofie Betzonich, f. Johnsen, datter av Mariken og Stian Johnsen, enke etter fotograf Geo B. Betzonich. 

Væring vokste opp hos farfaren fotograf Olaf Væring og hans datter Ragnhild Væring, gikk i lære i firmaet og hadde allerede før farfarens død en sterk posisjon i dette. Da Ragnhild Væring arvet firmaet i 1906, ble han medarbeider og tok samtidig navnet Væring. Etter at Ragnhild giftet seg med Karl Teigen i 1907, ble firmaet ledet av Væring og Teigen i fellesskap, og kunstfotograferingen fortsatte. I 1936 gikk Teigen ut av firmaet da samarbeidet ikke var så godt, og startet sitt eget firma. Væring fortsatte alene, og ved hans død i 1960 ble firmaet overtatt av Per Petersson, som hadde vært hans assistent i flere år. 

Som en av de første i landet utviklet firmaet og Ragnvald Væring gjennom sine kunstinteresserte fotografer en ekspertise i fotografering av kunstverk. De samme fotografene innså at ettertiden kunne nyte godt av deres arbeid og denne kulturelle bevisstheten førte derfor til at de samlet og tok vare på det de mente var av historisk verdi. Fotograf Ragnvald Væring la grunnlaget for firmates linje og personlige kjennskap og kontakt med kunstnere, samlere og utgivere, og på denne måten ble firmaet O. Væring en bidragsyter til norsk kunsts distribusjon og markedsføring. Ragnvald Væring drev selskapet godt og ble venner med mange kunstnere. De gikk inn og ut av hans studio og han ble spesielt nær venn med Edvard Munch og hans søster Inger Munch. 

Væring utga en bok på Gyldendal med Edvard Munchs selvportretter. Han var viseformann i Norske Fotografers Landsforbund og formann i Oslo Krets. Medlem av forskjellige juryer. Firmaet O. Væring er fremdeles i drift (2019) og alle tidlige glassplater av norske maleres arbeider er lagret i arkivet. Kopier av de platene som har bygningshistorisk og antikvarisk interesse beror hos Riksantikvaren, negativer av byhistorisk interesse i Oslo byarkiv. Fotograf Per Petersson oppga i 1987 at samlingen oppbevares i kjellerlokale i Statens Kunstakademi. I 2007 flyttet Per Petersson sin datter Ingrid Petersson Nørstenæs arkivet til nye oppbevaringslokaler i Oslo. Dette for å sikre materialet for ettertiden da lokalene i Statens Kunstakademi forringet materialet.   

## Referanser
En kvinne blant menn

***En kvinne blant menn*** (orig. *Manpower*) er en amerikansk kriminalfilm fra 1941 regissert av Raoul Walsh med Edward G. Robinson, Marlene Dietrich, og George Raft i hovedrollene.

## Handling
Hank McHenry arbeider med kraftledninger i Los Angeles. Men etter en bein-skade, blir han nødt til å gi opp felt-arbeid, og godtar en forfremmelse til arbeidsleder. Mannskapet hans inkluderer hans gode venn Johnny Marshall og Pop Duval. Men Pop blir drept under en storm. Datteren hans Fays tilsynelatende likegyldighet over dødsfallet irriterer Johnny.

Men Hank blir romantisk tiltrukket av henne. Fay arbeider ved en nattklubb, og aksepterer penger fra Hank - og etter hvert også hans frieri - selv om hun egentlig ikke elsker ham. Arbeiderne får et nytt prosjekt som tar dem til Boulderdammen, hvor Johnny blir skadd. Fay bestemmer seg for å forlate Hank, men hun blir arrestert i et raid når hun besøker den tidligere nattklubben sin.

Johnny betaler kausjon for henne, og forhindrer henne i å forlate Hank. Imidlertid forteller hun Hank at hun ønsker å forlate ham og er tiltrukket av Johnny. Hank misforstår denne situasjonen, og tror at Johnny har forrådt ham. I vått og vindfullt vær klatrer Hank med det dårlige beinet sitt, for å angripe Johnny.

## Rollebesetning

*Edward G. Robinson - Hank "Gimpy" McHenry
*Marlene Dietrich - Fay Duval
*George Raft - Johnny Marshall
*Alan Hale, Sr. - Jumbo Wells
*Frank McHugh - Omaha
*Eve Arden - Dolly
*Barton MacLane - Smiley Quinn
*Ward Bond - Eddie Adams
*Walter Catlett - Sidney Whipple
*Joyce Compton - Scarlett
*Lucia Carroll - Flo
*Egon Brecher - Pop Duval
*Cliff Clark - Cully
*Joseph Crehan - Sweeney
*Ben Welden - Al Hurst
*Barbara Pepper - Polly
*Dorothy Appleby - Wilma

## Referanser


## Eksterne lenker
*
Kuldestimulert hodepine

**Kuldestimulert hodepine** (ICHD-gruppe 4.5), som gjerne kalles **iskremhodepine** eller «**hjernefrys**» på folkemunne og vitenskapelig heter ***sphenopalatine ganglioneuralgia***, er en type kraniesmerte eller hodepine som noen mennesker rammes av etter å ha fortært kald drikke eller mat, for eksempel iskrem. Ifølge gjeldende utgave av International Classification of Headache Disorders (ICHD), versjon ICHD-3, tilhører lidelsen undergruppen med andre primære hodelidelser (ICHD-gruppe 4) i gruppen med primære hodepiner (ICHD-3 del 1).

Smerten oppstår ofte som et resultat av rask konsumpsjon. Reaksjonen utløses av at den kalde substansen som konsumeres kommer i kontakt med ganen. Dette irriterer nerver som står i kontakt med *[[Sphenopalatinum ganglion]]* (SPG) og gir små kramper, som medfører at blodkar i hjernen utvider seg og utløser en intens hodepine, som kan vare i opp mot 10–30 minutter (avhengig av typen).

## Inndeling

Primære hodepiner består i henhold til ICHD-3 av fire grupper (gruppene 1–4). Dette er lidelser der hodesmerten i seg selv er den primære sykdommen. Nedenfor vises gruppe 4 med undergrupper.

* Primære hodepiner
** (1) Migrener
** (2) Tensjonshodepiner (TTH) (også kalt stresshodepiner) 
** (3) Trigeminal-autonome hodepiner (TACs)
** (4) Andre primære hodepiner
*** (4.1) Hodepine utløst av hoste (hostehodepine)
*** (4.2) Hodepine utløst av fysisk aktivitet (anstrengelseshodepine)
*** (4.3) Hodepine utløst av seksuell aktivitet (sexhodepine)
*** (4.4) Tordenskrallhodepine (thunderclaphodepine, hyperakutt hodepine)
*** (4.5) Kuldestimulert hodepine 
**** (4.5.1) Kuldestimulert hodepine utløst av miljømessige kalde stimuli (kaldværshodepine)
**** (4.5.2) Kuldestimulert hodepine utløst av inntak eller innånding av kald stimuli (iskremhodepine)
**** (4.5.3) Trolig kuldestimulert hodepine
***** (4.5.3.1) Trolig kuldestimulert hodepine utløst av miljømessige kalde stimuli (lave temperaturer)
***** (4.5.3.2) Trolig kuldestimulert hodepine utløst av inntak eller innånding av kalde stimuli
*** (4.6) Ekstern trykkhodepine
*** (4.7) Stikkende hodepine
*** (4.8) Nummulærhodepine (sirkelhodepine, mynthodepine)
*** (4.9) Nattlig hodepine (natthodepine, hypnisk hodepine, vekkerklokkehodepine)
*** (4.10) Nyoppstått daglig vedvarende hodepine (NDPH)

## Se også
* Sekundære hodepiner
* Ekstrakranielle hodepiner
* International Headache Society (IHS)
* Nasjonal kompetansetjeneste for hodepine (NKH)
* Hodepine Norge, medlemsforbund for folk med hodepine

## Referanser




## Eksterne lenker
*
Forbordsfjelltunnelen

**Forbordsfjelltunnelen** er en fremtidig tunnel gjennom Forbordsfjellet i Trøndelag. Tunnelen vil bli ca. 6,1&nbsp;km lang og vil gå på E6 fra Holan i Skatval til Langsteindalen.

De første planene sa at tunnelen ville bli cirka 7,8&nbsp;km lang&nbsp;&ndash; og gå helt til Åsen. I stedet blir det to tunneler med vei i dagen i Langsteindalen.

Byggestart var 23. februar 2022, og gjennomslag var 31. august 2023. Tunnelen skal etter planen være ferdigstilt i 2027. Traseen vil bli lagt utenom det ulykkesbelastede Langsteinområdet, uten muligheter for omkjøring, og vil resultere i en halvering av kjøretid på strekningen Åsen–Stjørdal. Tunnelen vil bestå av fire kjørefelt fordelt på to løp, og hastigheten vil bli satt til 110&nbsp;km/t.

Utbygger er Nye Veier AS. Entreprenør er Hæhre Entreprenør AS.

## Politisk vedtak
Tunnelen ble vedtatt bygget av Stortinget våren 2018 som en del av utbyggingen av E6 på strekningen Ranheim–Åsen i kommunene Trondheim, Malvik, Stjørdal og Levanger i Trøndelag. Vedtaket ble fattet med 90 mot ni stemmer; Sosialistisk Venstreparti, Miljøpartiet De Grønne og Rødt stemte imot.

## Referanser


## Eksterne lenker
* E6 Kvithammar – Åsen (Nye Veier AS)
Gaiety Theatre

**Gaiety Theatre** er et teater i Dublin i Irland. Det åpnet i november 1871 etter kun syv måneders byggetid og har plass til 2000 publikummere, fordelt på tre etasjer. Det spesialiserer seg på operaer og musikkproduksjoner, men har også teater og skuespill på spilleplanen.

## Bakgrunn
Bygningen er tegnet av arkitekten Charles J. Phipps og ble åpnet 27. november 1871 etter kun syv måneders byggetid. Ved åpningen var Irlands stattholder, John Spencer, 5. jarl Spencer, til stede. Teateret ble åpnet med en dobbeltforestilling: først komedien *She Stoops to Conquer*, etterfulgt av en burleskversjon av *La Belle Sauvage*.

Gaiety ble utbygget etter tegninger av teaterarkitekten Frank Matcham i 1883 og er fremdeles Dublins lengstlevende teater- og operahus.

Patrick Wall og Louis Elliman kjøpte teateret i 1936 og drev det i flere tiår med lokale skuespillere og musikere. De solgte Gaiety i 1965, og frem til 1980-årene ble teateret drevet av Fred O'Donovan og Eamonn Andrews Studios. Siden har teateret skiftet eiere flere ganger, og eies i dag av Denis og Caroline Desmond. Etter år 2000 har også bygningen gjennomgått flere store restaureringsprosjekter.

Teateret er kjent for sine årlige julepantomime-show, en tradisjon som har røtter tilbake til 1874. I 1971 ble også Eurovision Song Contest arrangert her. 

## Referanser


## Eksterne lenker
*
Silence (klatrerute)

***Silence*** er en sportsklatrerute i Flatanger i Trøndelag. Den ble førstebesteget av den tsjekkiske klatreren Adam Ondra 3. september 2017, og er regnet som verdens vanskeligste sportsklatrerute og den første klatrerute i verden gradert 9c.

*Silence* ligger i den bratte hula Hanshelleren, og ble først boltet av Ondra i 2013. Ruta er 45 meter lang, og består av flere vanskelige passasjer: Først rundt 20 meter bratt klatring på relativt store tak, rutegrad 8b, deretter en serie harde sekvenser («crux» på klatrespråket) som Ondra graderte som isolerte buldreproblemer for bedre å presisere vanskelighetsgraden i sin beskrivelse av ruta: 8C, 8B og 7C+, før en lettere avslutning de siste meterne til ankeret. Til sammen mener Ondra at dette blir rutegrad 9c, og dermed en ny toppnotering i klatringens historie.

Ondra øvde på ruta gjennom sju opphold i Flatanger over fire år. De ti flyttene som utgjør det hardeste av de tre cruxene (8C) tok alene fire ukers øving å sette sammen. I tillegg ble en fysioterapeut hyret inn for å sette sammen et spesialtilpasset treningsprogram for de særegne bevegelsene som var nødvendig for å klatre *Silence*.

Bestigningen av *Silence* bekrefter Hanshellerens status som en av klippene i verden med størst konsentrasjon av harde klatreruter. De fleste av de vanskeligste rutene er etablert og/eller førstebesteget av Ondra, blant annet *Thor's Hammer* (9a+), *120 Degrees* (9a+), *Kangoroo's Limb* (9a+), *Iron Curtain* (9b), *Move* (9b/+) og ''Change'', verdens første rute gradert 9b+, klatret i 2012, og i sin tid regnet som den (til da) vanskeligste rute i verden.

## Referanser


## Eksterne lenker
*
Okshola

**Okshola** er en grotte i Fauske kommune i Nordland. Den er det nest lengste sammenhengende hulesystemet i Norge, etter Tjoarvekrajgge i Sørfold kommune, med en samla passasjelengde på 9,5&nbsp;km. Det største dypet i hulen er 300 meter.

## Eksterne lenker
*UT.no
MT «Key Fighter»

**MT «Key Fighter»** (tidligere **«Jacobus Broere»**) er et tankskip bygget i 1989 og som siden 2011 har vært eid av det norske rederiet Sea Tank Chartering i Bergen. Skipet er registrert på Malta og opereres av selskapet Sea Tank Chartering AS.

1. september 2018 skjedde det en arbeidsulykke ombord da skipet var utenfor Stadlandet. To av mannskapet pustet inn den giftige gassen hydrogensulfid under arbeid i en av tankene. Redningshelikopter ble tilkalt, og den ene forulykkede ble erklært omkommet. Den andre ble fløyet til sykehus kritisk skadet, og dagen etter ble det meldt at også han var omkommet.

1. juli 2020 grunnstøtte skipet utenfor Røst i Nordland.

## Referanser


## Eksterne lenker
* 
*
Prajñāvarman

**Prajñāvarman** (tibetansk: *shes rab go cha*) var en buddhistisk skribent som levde i det 8. århundre. Han levde i regjeringstiden Pālakongen Gopala I og den tibetanske keiseren Trisong Detsen (742-796), og han kom til Tibet under den sistnevntes beskyttelse. Han var en samtidig med Jinamitra.

## Referanser
RAI Amsterdam

**RAI Amsterdam** (engelsk: *RAI Amsterdam Exhibition and Convention Centre*) er et kongressenter og messeområde i Amsterdam i Nederland. Senteret åpnet i 1961 og er et av Nederlands travleste og mest brukte messe- og utstillingskomplekser. Senteret består av 22 konferansesaler, 11 utstillingshaller og har en samlet bruksområde på  kvadratmeter. Den største salen har plass til  publikummere. Komplekset har også en konsertsal og et underjordisk parkeringshus med plass til 3000 biler. Siden åpningen i 1961 har over RAI Amsterdam hatt over 100 millioner besøkende.

## Historie
RAI Amsterdam har historie tilbake til 1893, da flere nederlandske sykkelprodusenter stiftet Vereniging 'De Rijwiel-Industrie' (Foreningen Sykkelindustrien). Bakgrunnen for etableringen var at sykkelprodusentene ønsket sitt eget utstillingssenter for sykler. Tidligere hadde produsentene reist rundt på ulike messer for å promotere sine produkter, og utstillingskostnadene begynte å bli for høye for produsentene. Den første årlige sykkelutstillingen fant sted i 1895, i Paleis voor Volksvlijt i Amsterdam. Frem mot første verdenskrig ble det arrangert ytterligere elleve utstillinger av sykler, motorsykler og biler. 

Utover i 1890-årene begynte flere produsenter også å lage automobiler, og i 1900 skiftet foreningen navn til Vereniging 'De Rijwiel- en Automobiel-Industrie' – forkortet RAI. På grunn av plassmangel i Paleis voor Volksvlijt, åpnet RAI i 1922 sin egen utstillingsbygning i Ferdinand Bolstraat i Amsterdam. De neste 39 årene var denne bygningen, Oude RAI (*gamle RAI*), foreningens hovedkontor. Utover i 1920-årene ble senteret utvidet til  kvadratmeter, og besøkstallene vokste.

Etter andre verdenskrig fortsatte utstillingssenteret å vokse, og det åpnet dørene for andre bransjer og organisasjoner. I 1956 inngikk RAI et samarbeid med Amsterdam kommune og etablerte et nytt selskap med samme navn. I 1961 åpnet RAI et nytt senter – Europahallen – på Europaplein i det sørlige Amsterdam, og et privat underselskap ble etablert for å drifte senteret.

Vesthallen sto ferdig i 1963, og et eget konferansesenter fulgte i 1965. Siden fortsatte senteret å vokse med flere nye saler, haller og møterom. Etter den siste store utvidingen i 1993 hadde utstillingskomplekset 11 saler, 22 konferanserom og 7 spisesteder.

## Senteret i dag
Etter 2000 har RAI Amsterdam vokst til å bli Nederlands største utstillings- og messesenter. Siden åpningen har over 100 millioner mennesker besøkt senteret, og årlig ligger besøkstallet på over 2 millioner besøkende. I 2015 ble Europahallen utpekt til et nederlandsk Rijksmonument.

Et flerbrukshus, Amtrium, åpnet i 2015, og et underjordisk parkeringshus fulgte i 2016. I 2019 åpner senterets første hotell. 

## Referanser


## Eksterne lenker
*
I treni di Tozeur

**«I treni di Tozeur»** (norsk oversettelse: *togene i Tozeur*) er en italiensk popsang fra 1984, skrevet av Franco Battiato, Saro Cosentino og Giusto Pio. Den var Italias bidrag i Eurovision Song Contest 1984, der den ble fremført på italiensk av Alice og Battiato. 

## Om sangen
Sangens tittel henviser til en historisk jernbanestrekning mellom Metlaoui og Tozeur i Tunisia. Linjen går via Atlasfjellene og like til Sahara og ble bygget på begynnelsen av 1900-tallet. Byggingen var en stor belastning for landets økonomi og befolkningen, og linjen ble anlagt for at at kongen av Tunisia kunne reise til sin residens i Tozeur på storslått vis – og for å imponere utenlandske gjester. Linjen hadde først bare ett togsett, bygget i Paris i 1910. Toget var en gave fra den franske stat til Bey da Tunisia var et fransk protektorat. Med sine fem rødmalte vogner ble toget syrlig omtalt som «Le Lézard Rouge» (*den røde [[øgle]]*) av det undertrykte tunisiske folket.

Tunisia ble en selvstyrt republikk i 1957, og den daværende kongen hadde mistet sin politiske innflytelse i landet. Det majestetiske toget, overdådig utsmykket, ble konfiskert av det nye regimet og plassert i en lagerhall. Rundt 30 år senere ble toget hentet frem igjen og pusset opp av den tunisiske staten og det nasjonale togselskapet SNCFT. Siden har toglinjen Metlaoui–Tozeur, også omtalt som *den nordafrikanske [[orientekspressen]]*, blitt en av Tunisias fremste turistattraksjoner. 

## Innspilling
Alice og Franco Battiato spilte inn sangen som singel i 1984, og singelen ble utgitt over hele Europa samme år. Studioversjonen av sangen ble kun spilt inn av Franco Battiato og var med på albumet *Mondi Lontanissimi* (1985). Sangen ble også spilt inn på engelsk («The trains of Tozeur») og spansk («Los trenes de Tozeur»). I 1994 spilte inn Battiato inn sangen på nytt med et symfoniorkester på albumet *Unprotected*.

Alice spilte inn sangen på albumene *Elisir* (1987) og *Personal Jukebox* (1999). 

## Eurovision Song Contest
Den italienske kringkasteren Rai valgte sangen til å representere Italia i Eurovision Song Contest 1984 i Luxembourg. Bidraget var det 18. og nest siste bidraget ut på scenen og var på forhånd blant favorittene til å vinne finalen. I avstemningen fikk imidlertid sangen bare 70 poeng og endte på en delt femteplass sammen med Belgia. 

Tross femteplassen fikk «I treni di Tozeur» stor kommersiell suksess i Europa. Singelen nådde hitlistene i flere land, også i hjemlandet Italia.

## Listeplasseringer

## Referanser


## Se også
* Italia i Eurovision Song Contest
*Eurovision Song Contest 1984
Jñāna

**Jñāna** (sanskrit; uttale: gya:nə, Pali: *ñāṇa*) eller **gyan/gian** (Hindi: *jñān*)  betyr «kunnskap» i indisk filosofi og indisk religion.

Ideen om jnana sentrerer seg om et kognitivt begivenhet som anerkjennes når den blir erfart. Det er kunnskap som er uadskillelig fra den totale erfaring av virkeligheten, spesielt en total eller guddommelig realitet (brahman).

Roten jñā- (ज्ञान) er et kognat med det norske ordet «å vite», engelsk «to know», gresk γνώ- (liksom i γνῶσις *[[gnosis]]*) og i russisk  знание. Dets antonym er *ajñāna* "uvitenhet".

## Referanser
Wojciech Jerzy Has

**Wojciech Jerzy Has** (født 1. april 1925 i Kraków, død 3. oktober 2000 i łódź) var en polsk filmregissør og manusforfatter.

Han var rektor ved Filmhøyskolen i Łódź i årene 1990-1996. Hans film *Sanatorium pod Klepsydrą* vant Juryprisen under Filmfestivalen i Cannes i 1973.

## Filmografi (utvalg)
* 1958: *Pętla*
* 1964: *[[Saragossamanuskriptet]]*
* 1968: *Lalka*
* 1973: *Sanatorium pod Klepsydrą*

## Referanser


## Eksterne lenker
*
Nasjonal kompetansetjeneste for hodepine

**Nasjonal kompetansetjeneste for hodepine** (NKH) er en nasjonal tjeneste som staten har lagt til Nevroklinikken (Nevro øst) ved St. Olavs hospital i Trondheim. Sykehuset er universitetssykehus og inngår i Norges teknisk-naturvitenskapelige universitet (NTNU).

NKH skal bygge opp og spre kompetanse om utredning og behandling av ulike former for hodepine. Målgruppen er helsepersonell i spesialist- og primærhelsetjenesten, pasienter og befolkningen generelt. Tjenesten driver forskning og deltar i forskningsnettverk. Tjenesten skal bidra til implementering av kunnskapsbasert praksis og at det etableres standardiserte forløp for utredning og behandling av hodepine. Tjenesten har som mål å bygge opp kompetanse i alle helseregioner slik at det etableres faglige nettverk som på sikt kan overta og videreføre dette arbeidet lokalt.

NKH foretar en årlig oppdatering av sidene om hodepine i NevroNEL, som benyttes av nevrologer og primærleger fra hele landet. NevroNEL inneholder informasjon om de ulike hodepinetypene.

## Nasjonalt kvalitetsregister for alvorlige primære hodepiner
Nasjonalt kvalitetsregister for alvorlige primære hodepiner er et register som skal gi pasienter med alvorlige primære hodepiner (TACs) likeverdig tilgang til behandling, samt å sikre kvaliteten av diagnostikk, behandling og oppfølging og legge til rette for forskning. Personer som kommer med i dette må gi skriftlig samtykke til det og ha kontakt med en nevrologisk avdeling eller privatpraktiserende nevrolog, ha en sikker diagnose satt av en nevrolog, og være over 18 år gammel.

Bare pasienter som har fått stilt diagnosen ved en nevrologisk avdeling på et sykehus eller av en kvalifisert praktiserende nevrolog, kan bli inkludert i registeret, forutsatt at man er over 18 år gammel og gir sitt skriftlige samtykke til det.

## Se også
* International Headache Society
* International Classification of Headache Disorders
* Norsk senter for hodepineforskning
* Hodepine Norge
* Hodepinedagbok

## Referanser




## Kilder
* Nasjonal kompetansetjeneste for hodepine 

## Eksterne lenker
* Nasjonal kompetansetjeneste for hodepine
EM i friidrett 2018 – 200 meter menn

**200 meter for menn** under EM i friidrett 2018 ble arrangert på Olympiastadion i Berlin 8. og 9. august 2018. 

## Rekorder

## Kvalifikasjonskrav
Kvalifikasjonskravet for 200 meter menn var: **20,90**.

## Program

## Konkurranse
De ti best rangerte utøverne gikk rett til semifinalene. 

## Resultater
### Runde 1
De 3 første i hvert heat (Q) og de 2 raskeste (q) gikk videre til  semifinalene.

Vind:Heat 1: +0.1 m/s, Heat 2: –0.1 m/s, Heat 3: +0.2 m/s, Heat 4: +0.2 m/s

### Semifinaler

De 2 første i hver semifinale (Q) og de 2 raskeste ellers (q) kvalifiserte seg til finalen.

Vind:Heat 1: +0.3 m/s, Heat 2: +0.3 m/s, Heat 3: +0.3 m/s

Utøverne  Athletes who received a bye to the semifinals

### Finale
Vind: +0.7 m/s

## Referanser


## Kilder
*- 200m Men
Bureau of Meteorology

**Bureau of Meteorology** er en føderal etat i Australia som har ansvar for værtjenester i og rundt Australia. Den ble opprettet i 1906 fra flere delstatlige meteorologiske tjenester som hadde eksistert tidligere.

Bureau of Meteorology lager værvarsel, advarsler og observasjoner for australierne. Byrået sender ut værbilde via radiofax og er ansvarlig for å sende ut flomvarsler i Australia. Byrået har hovedkontor i Melbourne Docklands, som omfatter forskningssentret deres, det nasjonale meteorologiske og oseanografiske sentret, det nasjonale klimasenteret, samt en hydrologisk og en satellittavdeling.

Byrået har regionkontor i hver delstat og territorium i landet, som hver har sitt eget regionale varslingsenter og et flomvarselsenter, og Perth, Darwin og Brisbane har også Varlingssenter for tropiske sykloner. Kontoret i Adelaide omfatter Nasjonalt tidevannssenter, mens Darwin-kontoret har Volcanic Ash Advisory Centre og Regional Specialised Meteorological Centre (analyser).

Bureau of Meteorology sender ut anbefalinger vedrørende tropiske sykloner og utviklet Standard Emergency Warning Signal (Standard nødvarslingssystem) for advarsler. Byrået er ansvarlig for å navngi tropiske sykloner i farvannene rundt Australia. 

Byrået forvalter observasjonsnettverket i Australia, naboøyene og på Antarktis.

## Referanser


## Eksterne lenker
*
Bernard Cauchard

**Bernard Yves Cauchard** (født 12. mars 1964 i Uzès i Provence, Frankrike) er en svensk-fransk ballettdanser, koreograf, regissør og skuespiller. I 2018 debuterte han også som dukkespiller.

## Utdannelse
Cauchard utdannet seg som ballettdanser ved Conservatoire National Supérieur de Musique et de Danse i Lyon.

## Kunstnerisk virke

### Ballett og teater
Etter å ha blitt uteksaminert fra konservatoriet i Lyon arbeidet Cauchard som danser ved operaballetten i Lyon frem til 1989. Han var medlem av det verdenskjente, svenske dansekompaniet Cullbergbaletten fra 1989 til 1997. Etter å ha etablert seg i Sverige ble han også engasjert av Riksteatern, både som skuespiller og danser, koreograf og regissør. Også andre teaterinstitusjoner samt Sveriges Television har engasjert ham som både danser, skuespiller og regissør.

### Tegnspråkteater
Bernard Cauchard har også arbeidet med flere teaterproduksjoner der døve og hørselshemmede teatergjengere har vært en sentral målgruppe. Det svenske Riksteatern har en egen scene for produksjoner som er særlig egnet for et publikum med svekket hørselsevne, kalt Riksteatern Teater Tyst. For denne scenen har Cauchard blant annet tilrettelagt og regissert oppsetninger av Strindbergs *[[Frøken Julie|Fröken Julie]]* (2012), *Åsneskinnet* og *Mest om djur*.

### Figurteater
Vårsesongen 2018 satte han og Marionetteaterns mangeårige kunstneriske leder Helena Nilsson opp forestillingen *Du och jag* på Kulturhuset Stadsteatern i Stockholm. Dette var en figurteaterproduksjon for voksne, og inneholdt også elementer av dans. Cauchard stod selv på scenen, og dette var første gang han opptrådte som figurspiller. Det var imidlertid ikke første gangen han samarbeidet med frigruppen Marionetteatern, som for øvrig feiret sitt 60-årsjubileum i 2018; han har tidligere regissert familieforestillingene *Lindansarna* (fransk tittel: *Les funambules*) og *Papper* for Marionetteatern, uten selv å stå på scenen i disse produksjonene.

Fra 2018 er han engasjert som en av hovedlærerne på et nytt studium i sirkus og figurteater i Åbo i Finland. Det fireårige studiet tilbys fra og med våren 2019 som et samarbeid mellom kunstakademiet (Konstakademin) ved Åbo yrkeshögskola og Yrkeshögskolan Novia.

### Film og TV
Som skuespiller har han medvirket i to tv-serier (2009 og 2010) og en kortfilm (2006).

#### Filmografi
2010 – *Dreaming in Mono;* tv-serie sendt på svensk fjernsyn (SVT)

2009 – *Superhjältejul*; julekalender på svensk fjernsyn (SVT)

2006 – *Det är min tur nu* (kortfilm)

## Referanser


## Eksterne lenker
*
Nadine Keßler

**Nadine Keßler** (født 1988) er en tysk tidligere fotballspiller, som spilte offensiv midtbane i Bundesligaklubbene ,  og , samt på det tyske landslaget hvor hun fikk 29 landskamper og scoret 10 mål.

I 2014 vant hun UEFA-prisen for årets kvinnelige spiller i Europa.

I januar året etter UEFA-prisen ble hun tildelt FIFA-prisen for FIFA World Player of the Year med 17,52% av stemmene, foran Marta (14,16%) og Abby Wambach (13,33%).

## Referanser


## Eksterne lenker
*
Martina Müller

**Martina Müller** (født 1980) er en tysk tidligere fotballspiller, som spilte spiss i Bundesligaklubbene ,  og , samt på det tyske landslaget hvor hun fikk 101 landskamper og scoret 37 mål.

Müller var i 2014 nominert til UEFA-prisen for årets kvinnelige spiller i Europa, men kom på 2.-plass bak klubb- og landslagsvenninne Nadine Keßler.

## Referanser


## Eksterne lenker
*
Paulo Costa

**Paulo Henrique Costa**, (født 21. april 1991 i Belo Horizonte i delstaten Minas Gerais, Brasil) er en brasiliansk MMA-utøver som siden 2017 har vært under kontrakt med UFC, der han stiller i vektklassen mellomvekt.

Costa viste sin offentlige støtte til den kontroversielle brasilianske presidentkandidaten Jair Bolsonaro da han besøkte ham på sykehuset etter at han ble knivstukket i september 2018.

Costa har sonet en seks måneders suspensjon for to overtredelser av dopingregelverket i 2017.

## MMA-resultater

## Referanser




## Eksterne lenker
*
Grand Théâtre de Luxembourg

**Grand théâtre de la Ville de Luxembourg** (norsk oversettelse: *Luxembourg bys store teater*) er et teaterhus i Luxembourg by i Luxembourg. Teateret ble åpnet i 1964 under navnet *Théâtre Municipal de la Ville de Luxembourg*, og det gjennomgikk omfattende renovering og modernisering i 2002–2003. Teaterhuset har to saler, hvorav hovedsalen har plass til 943 publikummere. Lokalt kalles gjerne teateret som *Noveau Théâtre* (*det nye teateret*). 

## Om teateret

I desember 1958 inviterte Luxembourg by til arkitektkonkurranse for å designe byens nye operahus. Det nye operahuset skulle avlaste det gamle Théâtre des Capucins fra 1869. Franskmannen Alain Bourbonnais vant konkurransen, og byggearbeidene tok til høsten 1959. Teateret ble innviet 15. april 1964.

Utover i 1990-årene ble krav til akustikk, scenefasiliteter og sikkerhet stadig større, og et større arbeid ble satt i gang for å modernisere teateret. Arbeidet ble utført i 2002–2003 av Berlin-firmaet Gerling + Arendt Planungsgesellschaft mbH, og teateret åpnet dørene på nytt i september 2003 under navnet *Grand théâtre de Luxembourg*.

Teateret har to saler: hovedsalen med 943 plasser, og en studiosal med plass opptil 400 personer. Det er også en underjordisk parkeringshus med 450 parkeringsplasser. I tillegg fikk foajeen nye garderobefasiliteter, det ble bygget en ny bar i foajeens balkong.

Grand théâtre er i dag Luxembourgs store teaterhus og produserer både drama, konserter, operaforestillinger og balletter. Eurovision Song Contest 1973 og 1984 ble også arrangert her.

## Referanser


## Eksterne lenker
*
Brighton Dome

**Brighton Dome**, lokalt bare kalt **The Dome**, er et teater- og konserthus i Brighton i England. Huset åpnet dørene i 1867, men har historie tilbake til 1803. I dag har Brighton Dome en konsertsal, et studioteater og en historisk kornbørs. Alle tre salene er knyttet til det nærliggende Royal Pavilion via en underjordisk tunnel.

## Bakgrunn
Brighton Dome ble bygget på bestilling fra daværende prins Georg IV i 1803. Prinsen fikk arkitekt William Porden til å tegne et stort kuppelformet bygg som skulle fungere som stall for hestene hans, samt en kornbørs. Stallen hadde plass til 44 hester og kuskene deres. Taket var en stor kuppel – en dome – med diameter på 24 meter og høyde på 20 meter. Byggingen kostet  pund, og stallen ble åpnet i 1808.

I 1850 solgte dronning Victoria, Georg IVs niese, eiendommen til Brighton by, og stallen fungerte som kavaleribrakker fra 1856 til 1864. Etter dette ble innsiden fullstendig bygget om og åpnet 24. juni 1867 som en konsert- og møtesal med plass til 2500 mennesker. I 1867 ble også ridehuset oppusset og omgjort til en kornbørs. Det ble handlet korn i bygget hver torsdag frem til desember 1914, da bygningen ble omgjort til et militærsykehus og senere til en rulleskøytebane. 

En ny omfattende runde med oppussing skjedde i 1934 og 1935, og konsertsalen ble ombygget til slik den ser ut i dag. Salen har plass til 2100 publikummere. Domen fikk også et nytt pipeorgel, et av byggets mest kjente særtrekk.

## Bruk
Brighton Dome er en av Sør-Englands største og mest kjente musikk- og teaterbygg. Årlig arrangeres det over 600 konserter, teater- og danseforestillinger, bokbad, filmer og skuespill her. I tillegg huser domen den årlige Brighton Festival.

Eurovision Song Contest 1974 ble arrangert i Brighton Dome, der Sverige og ABBA vant konkurransen med «Waterloo».

## Referanser


## Eksterne lenker
*